Juraj Lazarčík

Doc. Ing. Juraj Lazarčík, CSc. ( * 20. apríl 1949, Kamienka) je slovenský vysokoškolský učiteľ, bývalý kandidát na prezidenta za KSS.

Profesionálna kariéra 
V roku 1972 ukončil štúdium na Vysokej škole poľnohospodárskej v Nitre, kde po absolvovaní internej ašpirantúry pracoval do roku 2013. Ako vysokoškolský pedagóg bol gestorom disciplíny Ekonomika potravinárskeho priemyslu. Je autorom a spoluautorom viacerých vysokoškolských učebníc a celoštátnej učebnice Agrárna ekonomika. Vo vedeckej oblasti sa zameriava na ekonomiku živočíšnej výroby.

Politická kariéra 
Od roku 1969 je členom KSČ, v roku 1994 sa stal predsedom OV KSS v Nitre a zároveň bol zvolený za predsedu Ústrednej rozhodcovskej komisie KSS. Viackrát neúspešne kandidoval na listine KSS do NR SR, v roku 1999 kandidoval v prvých priamych voľbách na prezidenta, získal 15 386 hlasov, 0,50% a nepostúpil do druhého kola.

Referencie 

Slovenskí politici
Politici KSS
Kandidáti na prezidenta Slovenskej republiky (1999)
Osobnosti z Kamienky (okres Stará Ľubovňa)